ตามคาด! “แบงก์ชาติมาเลเซีย” ขึ้นดอกเบี้ย 0.25% สกัดเงินเฟ้อ
ตามคาด! “แบงก์ชาติมาเลเซีย” ขึ้นดอกเบี้ย 0.25% สู่ระดับ 2.50% หวังสกัดเงินเฟ้อที่พุ่งสูงขึ้นในช่วงที่เศรษฐกิจมาเลเซียกำลังขยายตัวอย่างรวดเร็ว
ตามคาด! “แบงก์ชาติมาเลเซีย” ขึ้นดอกเบี้ย 0.25% สู่ระดับ 2.50% หวังสกัดเงินเฟ้อที่พุ่งสูงขึ้นในช่วงที่เศรษฐกิจมาเลเซียกำลังขยายตัวอย่างรวดเร็ว
8 ก.ย. 2565

ผู้สื่อข่าวรายงานว่า ธนาคารกลางมาเลเซียประกาศขึ้นอัตราดอกเบี้ยนโยบาย 0.25% สู่ระดับ 2.50% ในการประชุมวันนี้ (8 ก.ย.) ตามความคาดหมาย โดยเป็นการปรับขึ้นอัตราดอกเบี้ยในการประชุม 3 ครั้งติดต่อกัน เพื่อสกัดเงินเฟ้อที่พุ่งสูงขึ้นในช่วงที่เศรษฐกิจมาเลเซียกำลังขยายตัวอย่างรวดเร็ว
ทั้งนี้การปรับขึ้นอัตราดอกเบี้ยครั้งล่าสุดของธนาคารกลางมาเลเซียสอดคล้องกับการคาดการณ์ของนักวิเคราะห์ทั้ง 9 คนในผลสำรวจที่จัดทำโดยหนังสือพิมพ์วอลล์สตรีท เจอร์นัล
โดยธนาคารกลางมาเลเซียระบุว่า เศรษฐกิจมาเลเซียมีความแข็งแกร่งมากขึ้น และไม่ต้องการการสนับสนุนขนานใหญ่เช่นที่เคยเป็นในช่วงที่โรคโควิด-19 แพร่ระบาด นอกจากนี้ดัชนีต่างๆ ชี้ให้เห็นว่า เศรษฐกิจมาเลเซียจะเติบโตอย่างต่อเนื่อง โดยได้รับแรงหนุนจากการใช้จ่ายของภาคเอกชน